


Түркістан облысы білім басқармасының Кентау қаласы «Мамандандырылған  «Дарын» мектеп-интернаты»
“ ҚАУІПСІЗ БАЛАЛЫҚ ШАҚ”  ЖОБАСЫ АЯСЫНДА  11- СЫНЫП ОҚУШЫЛАРЫМЕН ӨТКІЗІЛГЕН КЕЗДЕСУ
ХАТТАМА   №28
Күні: 2026 жылғы  13 мамыр
Өткізілген орны: «Дарын» мектеп-интернаты
Тақырыбы: Мектеп бітіруші түлектерзаңсыз ақша жинау және бітіру іс-шараларын өткізуге жол бермеу
Өмір қауіпсіздік шаралары.
Қатысқандар: 53 оқушы                                                                                                Кентау қаласы полиция бөлімінің ювеналды полиция инспекторы Н. Асылбек                                                                                                                       Тәрбие ісі жөніндегі орынбасары: А.Н. Байболова                                                                Социолог : Ү.Е.Садыкова                                                                                           Сынып жетекшілер: Такенова А.С., Тайшықова С.Т.
КҮН ТӘРТІБІ:
1. Мектеп бітіруші түлектер арасында заңсыз ақша жинауға және бітіру іс-шараларын өткізуге жол бермеу туралы Қазақстан Республикасының заң талаптарын түсіндіру. 
2. Оқушылардың өмір қауіпсіздігін сақтау шаралары. 
3. Жазғы демалыс кезіндегі қауіпсіздік ережелері мен құқықбұзушылықтың алдын алу. 
ТЫҢДАЛДЫ:
Кентау қаласы полиция бөлімінің ювеналды полиция инспекторы Н. Асылбек сөз сөйлеп, мектеп бітіруші түлектер арасында заңсыз ақша жинауға, рұқсат етілмеген мерекелік іс-шаралар ұйымдастыруға болмайтынын түсіндірді. Сонымен қатар Қазақстан Республикасының «Білім туралы» Заңы, «Әкімшілік құқық бұзушылық туралы» Кодексі талаптарына сәйкес қоғамдық тәртіпті бұзуға, кәмелетке толмағандардың түнгі уақытта заңды өкілінсіз жүруіне және құқықбұзушылық әрекеттерге жол бермеу қажеттігін айтты.


Тәрбие ісі жөніндегі орынбасары А.Н. Байболова Қазақстан Республикасы Оқу-ағарту министрлігінің мектеп бітіру іс-шараларын өткізу туралы нұсқаулық хаттарына сәйкес мектеп қабырғасында салтанатты іс-шараларды қарапайым әрі қауіпсіз форматта өткізу қажеттігін атап өтті. Сонымен қатар ата-аналар комитеті тарапынан заңсыз ақша жинауға, қымбат мейрамханаларда кеш өткізуге, автокөлік шерулерін ұйымдастыруға тыйым салынатынын ескертті.
Социолог Ү.Е. Садыкова оқушыларға өмір қауіпсіздігі, психологиялық тұрақтылық және әлеуметтік желідегі қауіпсіздік мәдениеті туралы түсіндірме жұмыстарын жүргізді. Сонымен қатар жазғы демалыс кезінде зиянды әдеттерден, құқыққа қайшы әрекеттерден аулақ болу қажеттігін айтты.
Сынып жетекшілері Такенова А.С. мен Тайшықова С.Т. оқушыларға Қазақстан Республикасының жол қозғалысы ережелерін сақтау, су айдындарында қауіпсіздік талаптарын орындау, өрт қауіпсіздігі ережелерін бұзбау және ата-ананың бақылауынсыз түнгі уақытта жүрмеу туралы ескертті.

ҚАУЛЫ ЕТТІ:
1. Қазақстан Республикасының «Білім туралы» Заңы және мектептің ішкі тәртіп ережелеріне сәйкес мектеп бітіруші түлектер арасында заңсыз ақша жинауға жол берілмесін. 
2. Қазақстан Республикасының Әкімшілік құқық бұзушылық туралы Кодексінің талаптарына сәйкес қоғамдық тәртіпті сақтау жөнінде түсіндіру жұмыстары күшейтілсін. 
3. Мектеп бітіру іс-шаралары қауіпсіздік талаптарына сай ұйымдастырылсын. 
4. Жазғы демалыс кезінде оқушылардың өмір қауіпсіздігін сақтау бойынша профилактикалық жұмыстар жалғастырылсын. 
5. Сынып жетекшілер мен ата-аналар тарапынан оқушыларға бақылау күшейтілсін. 

